PIB Headquarters
कोविड-19 पर पीआईबी का बुलेटिन 
- राष्ट्रीय स्तर पर टीकाकरण का कवरेज 19 करोड़ खुराक के पार
- भारत ने बीते 24 घंटे में अब तक की सबसे ज्यादा 20.61 लाख जांच की, एक नया रिकॉर्ड बनाया
- दैनिक पॉजिटिविटी रेट घटकर 12.59% हुई
- प्रधानमंत्री ने वाराणसी में डॉक्टरों और अधिकारियों से बातचीत की
- अब देश भर में ‘आयुष कोविड-19 काउंसलिंग हेल्पलाइन’ चालू हुई
#Unite2FightCorona
#IndiaFightsCorona
पत्र सूचना कार्यालय
सूचना और प्रसारण मंत्रालय
भारत सरकार
देश भर में कोविड-19 के टीके की अब तक 19 करोड़ से ज्यादा खुराक दी गईं
- भारत में पिछले 24 घंटे में अब तक सबसे ज्यादा 20.61 लाख जांच हुई; नया रिकॉर्ड बना
- दैनिक पॉजिटिविटी रेट गिरकर 12.59 प्रतिशत हुआ
- लगातार आठवें दिन कोविड-19 से स्वस्थ होने वालों की संख्या संक्रमण के नये मामलों से ज्यादा रही
- लगातार पांच दिनों से कोविड-19 के दैनिक मामलों की संख्या तीन लाख से कम रही
ज्यादा जानकारी के लिए: https://pib.gov.in/PressReleasePage.aspx?PRID=1720574
प्रधानमंत्री ने वाराणसी के डॉक्टरों और अधिकारियों से बातचीत की, कोविड प्रबंधन में नया मंत्र ‘जहां बीमार वहां उपचार’ दिया
प्रधानमंत्री श्री नरेन्द्र मोदी ने वीडियो कॉन्फ्रेंस के माध्यम से वाराणसी के डॉक्टरों और अधिकारियों से बातचीत की। बातचीत के दौरान, वाराणसी के डॉक्टरों और अधिकारियों ने प्रधानमंत्री के निरंतर और सक्रिय नेतृत्व के लिए उन्हें धन्यवाद दिय़ा, जिससे स्वास्थ्य की ढांचागत बढ़ाने और आवश्यक दवाओं, वेंटिलेटर और ऑक्सीजन कंसेंट्रेटर की आपूर्ति सुनिश्चित करने में मदद मिली। कोविड को नियंत्रित करने के लिए पिछले एक महीने में किए गए प्रयासों, टीकाकरण की स्थिति और भविष्य की चुनौतियों से निपटने की तैयारियों की जानकारी प्रधानमंत्री को दी गई। डॉक्टरों ने प्रधानमंत्री को यह भी बताया कि वे म्यूकोरमाइकोसिस के खतरे को लेकर सचेत हैं और उनकी तरफ से कदम उठाए गए हैं और सुविधाओं को रोग प्रबंधन के लिए तैयार किया गया है।
प्रधानमंत्री ने कोविड से लड़ने वाले कर्मचारियों के निरंतर प्रशिक्षण के महत्व पर जोर दिया और अधिकारियों व डॉक्टरों को, विशेषकर ग्रामीण क्षेत्रों में काम कर रहे चिकित्सा सहायकों और डॉक्टरों के लिए, प्रशिक्षण सत्र, वेबीनार आयोजित करने की सलाह दी। उन्होंने अधिकारियों से जिले में टीके की बर्बादी को घटाने की दिशा में काम करने के लिए भी कहा।
ज्यादा जानकारी के लिए: https://pib.gov.in/PressReleasePage.aspx?PRID=1720628
भारत सरकार ब्लैक फंगस बीमारी के उपचार के लिए फंगल-रोधी दवा एम्फोटेरिसिन-बी की आपूर्ति और उपलब्धता बढ़ाने के लिए सक्रिय रूप से हरसंभव प्रयास कर रही है,
देश में पांच अतिरिक्त उत्पादकों को इसके उत्पादन के लिए लाइसेंस दिया गया है, मौजूदा पांच उत्पादकों द्वारा उत्पादन में पर्याप्त बढ़ोतरी की जा रही है
औषध विभाग और विदेश मंत्रालय के साथ-साथ केंद्रीय स्वास्थ्य मंत्रालय एम्फोटेरिसिन-बी दवा के घरेलू उत्पादन में उल्लेखनीय बढ़ोतरी के लिए सक्रियता के साथ प्रयास कर रहे हैं। केंद्र सरकार ने वैश्विक उत्पादकों से आपूर्ति सुनिश्चित करके घरेलू उपलब्धता को पूरा करने के लिए प्रभावी प्रयास किए हैं।
ज्यादा जानकारी के लिए: https://pib.gov.in/PressReleasePage.aspx?PRID=1720639
राज्यों से ब्लैक फंगस की रिपोर्ट आने की पृष्ठभूमि में, भारत सरकार ने राज्यों/केंद्र शासित प्रदेशों को पत्र लिखा
हाल के दिनों में, कुछ राज्यों और केंद्र शासित प्रदेशों ने म्यूकोरमाइकोसिस से पीड़ित होने वाले रोगियों की संख्या बढ़ने की सूचना दी है, जो ब्लैक फंगस के नाम स जाना जाता है। द्वितीयक और बार-बार होने वाले संक्रमणों, जो कोविड मामलों में मौजूदा उछाल के चलते बढ़ रहे हैं और म्यूकोरमाइकोसिस चिंता की एक वजह बनता जा रहा है, को ध्यान में रखते हुए, केंद्रीय स्वास्थ्य मंत्रालय ने सभी राज्यों/केंद्र शासित प्रदेशों को संक्रमण की रोकथाम और नियंत्रण के लिए अपनी तैयारियों के साथ-साथ अस्पतालों में स्वस्छता और साफ-सफाई की समीक्षा करने की सलाह दी है।
ज्यादा जानकारी के लिए: https://pib.gov.in/PressReleasePage.aspx?PRID=1720803
ऑक्सीजन एक्सप्रेस से ऑक्सीजन की दैनिक आपूर्ति 1118 मीट्रिक टन के स्तर पर पहुंची
भारतीय रेल देश के विभिन्न राज्यों की मांग पर लिक्विड मेडिकल ऑक्सीजन की आपूर्ति के अपने अभियान में लगातार लगी हुई है। भारतीय रेल अब तक देश के विभिन्न राज्यों को 814 टैंकरों में लगभग 13,319 मीट्रिक टन लिक्विड मेडिकल ऑक्सीजन की आपूर्ति कर चुकी है। इस अभियान के तहत अब तक 208 ऑक्सीजन एक्सप्रेस ने अपनी यात्रा पूरी की है और विभिन्न राज्यों को राहत पहुंचाई है।
ज्यादा जानकारी के लिए : https://pib.gov.in/PressReleasePage.aspx?PRID=1720620
डीआरडीओ ने कोविड-19 एंटीबॉडी की पहचान करने वाली किट विकसित की
रक्षा अनुसंधान एवं विकास संगठन  की प्रयोगशाला डिफेंस इंस्टीट्यूट ऑफ फिजियोलॉजी एंड एलायड साइंसेज  ने सीरो-सर्विलांस के लिए एंटीबॉडी की पहचान आधारित किट ‘डिपकोवैन‘, डीपास-वीडीएक्स कोविड-19 आईजीजी एंटीबॉडी माइक्रोवेव एलिसा विकसित किया है। डिपकोवैन किट 97 प्रतिशत उच्च संवेदनशीलता और 99 प्रतिशत विशिष्टता के साथ सार्स सीओवी-2 वायरस के स्पाइक के साथ-साथ न्यूक्लियोकैप्सिड  प्रोटीन दोनों का पता लगा सकती है। किट को नई दिल्ली स्थित कंपनी वैनगार्ड डायग्नोस्टिक्स प्राइवेट लिमिटेड के सहयोग से विकसित किया गया है।
ज्यादा जानकारी के लिए: https://pib.gov.in/PressReleasePage.aspx?PRID=1720651
कोविड राहत सहायता से जुड़ी नवीनतम जानकारी
भारत सरकार को 27 अप्रैल 2021 से विभिन्न देशों/संगठनों से कोविड-19 राहत चिकित्सा आपूर्ति और उपकरणों की अंतरराष्ट्रीय सहायता मिल रही है। इन्हें राज्यों और केंद्र शासित प्रदेशों को तुरंत पहुंचाया/रवाना किया जा रहा है।
27 अप्रैल 2021 से 20 मई 2021 के बीच कुल 15,567 ऑक्सीजन कंसन्ट्रेटर, 15,801 ऑक्सीजन सिलेंडर, 19 ऑक्सीजन उत्पादन संयंत्र, 10,950 वेंटिलेटर/बाई पीएपी और रेमडेसिविर की 6.6 लाख शीशियां सड़क और वायु मार्ग से पहुंचाई या रवाना की गई हैं।
बीते 19/20 मई को वेल्स , कतर, ओंटारियो , यूएई, स्पेन, यूएसआईएसपीएफ, गिलियड, एली लिली, इंडियन डेनिश चैंबर ऑफ कॉमर्स  से प्रमुख खेप प्राप्त हुई।
ज्यादा जानकारी के लिए : https://pib.gov.in/PressReleasePage.aspx?PRID=1720645
देशव्यापी “आयुष कोविड-19 काउंसलिंग हेल्पलाइन” की शुरुआत
इसका टोल-फ्री नंबर 14443 है। यह हेल्पलाइन पूरे देश में शुरू हो गई है और यह सप्ताह के सातों दिन सुबह छह बजे से आधी रात बारह बजे तक खुली रहेगी। हेल्पलाइन 14443 के जरिए आयुष की विभिन्न विधाओं, जैसे आयुर्वेद, होमियोपैथी, योग, प्राकृतिक चिकित्सा, यूनानी और सिद्ध के विशेषज्ञ, लोगों की समस्याएं दूर करने के लिए उपलब्ध रहेंगे। ये विशेषज्ञ सिर्फ रोगी को सलाह या उपयोगी उपचार ही नहीं बतायेंगे, बल्कि उन्हें नजदीकी आयुष केंद्रों की जानकारी भी देंगे।
ज्यादा जानकारी के लिए : https://pib.gov.in/PressReleasePage.aspx?PRID=1720534
गृह मंत्रालय  ने कोविड-19 की दूसरी लहर को ध्यान में रखते हुए कमजोर समूहों के लिए मौजूदा सुविधाओं की समीक्षा करने के लिए राज्यों /केन्द्रशासित प्रदेशों को एडवाइजरी जारी की
सरकार महिलाओं, बच्चों, वरिष्ठ नागरिकों और अनुसूचित जातियों/अनुसूचित जनजातियों समेत समाज के कमजोर वर्गों के लोगों के खिलाफ होने वाले अपराधों पर रोक लगाने और उनका मुकाबला करने के साथ-साथ मानव तस्करी को रोकने और उससे निपटने के लिए संस्थागत व्यवस्थाओं की स्थापना को उच्च प्राथमिकता दे रही है।
विशेष रूप से कमजोर समूहों के लोगों पर कोविड-19 महामारी की दूसरी लहर के प्रभाव को ध्यान में रखते हुए, गृह मंत्रालय ने दोबारा सभी राज्यों/केंद्र शासित प्रदेशों से कमजोर वर्गों, विशेषकर उन बच्चों जो कोविड-19 के चलते अपने माता-पिता को खोने के कारण अनाथ हो गए हैं, पर ध्यान केंद्रित करने की बात दोहरायी है। गृह मंत्रालय ने राज्यों/केन्द्र शासित प्रदेशों से कमजोर समूहों, विशेष रूप से अनाथ बच्चों, वरिष्ठ नागरिकों जिन्हें समय पर सहायता और सहारे की जरूरत हो सकती है  और अनुसूचित जाति/अनुसूचित जनजाति वर्ग के सदस्यों, जिन्हें सरकारी सहायता सुविधाओं तक पहुंचने के लिए मार्गदर्शन की जरूरत हो सकती है, के लिए उपलब्ध मौजूदा सुविधाओं की तत्काल समीक्षा करने के लिए कहा है।
ज्यादा जानकारी के लिए; https://pib.gov.in/PressReleasePage.aspx?PRID=1720595
विज्ञान और प्रौद्योगिकी विभाग  ने कोविड की दूसरी लहर का सामना करने के लिए नई प्रौद्योगिकियां और अभिनव उत्पादों के विकास के लिए स्टार्ट-अप्स और कंपनियों से आवेदन आमंत्रित किए
देश में कोविड की मौजूदा चुनौतीपूर्ण दूसरी लहर से निपटने के लिए स्टार्ट-अप आधारित समाधान को सहायता देने की त्वरित प्रतिक्रिया के रूप में, भारतीय स्टार्ट-अप्स और कंपनियों से नई प्रौद्योगिकियां और अभिनव उत्पादों के विकास के लिए आवेदन आमंत्रित किए गए हैं, ताकि देश को इस संकट का सामना करने के लिए सक्षम बनाया जा सके।
निधि4कोविड2.0 एक नई पहल है, जिसके तहत कंपनियां आवेदन दे सकती हैं। इसके जरिए भारत में पंजीकृत उन पात्र स्टार्ट-अप और कंपनियों को, जो ऑक्सीजन इनोवेशन, कहीं भी लगाने में सरल उपकरणों, जरूरी मेडिकल सहायक सामग्रियों, निदान संबंधी समाधानों, इंफॉरमेटिक्स या अन्य कोई समाधान जो कोविड-19 के गहरे प्रभाव की वजह से देश/समाज के सामने आई विभिन्न चुनौतियों को दूर करने/घटाने का समाधान उपलब्ध कराते हों, आर्थिक मदद दी जायेगी।
ज्यादा जानकारी के लिए: https://pib.gov.in/PressReleasePage.aspx?PRID=1720528
INPUTS FROM PIB FIELD OFFICES
महाराष्ट्र: महाराष्ट्र में, बृहन्मुंबई नगर निगम ने गुरुवार को मुंबई के उपनगरीय कांदिवली इलाके में टीकाकरण केंद्र में एक और अभियान बढ़ाया। इस बीच, राज्य सरकार के नए दिशानिर्देशों के तहत अस्पताल में भर्ती कोविड-19 रोगियों की एक बड़ी संख्या को उन्हें डिस्चार्ज करने ठीक से पहले या बाद में म्यूकोरमाइकोसिस के लिए जांच करने की सलाह दी है। इनमें वे मरीज शामिल हैं, जिनका स्टेरॉयड, ऑक्सीजन थेरेपी और गहन चिकित्सा इकाई  के जरिए इलाज हुआ है और उन्हें अस्पतालों में सात दिनों से ज्यादा समय तक रुकना पड़ा है।
गुजरात: गुजरात सरकार ने म्यूकोर माइकोसिस बीमारी को महामारी घोषित कर दिया है। म्यूकोर माइकोसिस रोग, जिसे ब्लैक फंगस के रूप में भी जाना जाता है, को महामारी रोग अधिनियम-1897 के तहत एक महामारी घोषित किया गया है। गुजरात में गुरुवार को कोविड-19 के 4,773 नए मामले सामने आए। राज्य के स्वास्थ्य विभाग के अनुसार, पिछले 24 घंटों में 8,308 मरीज स्वस्थ हुए और उन्हें अस्पतालों से छुट्टी दे दी गई। गुजरात में अब तक कुल 6,77,798 मरीज कोविड-19 से स्वस्थ हो चुके हैं। स्वस्थ होने की दर में सुधार हुआ है और यह 87.32 फीसदी तक पहुंच गया है।
राजस्थान: राजस्थान में लगातार 11 दिनों की बढ़ोतरी के बाद साप्ताहिक पॉजिटिविटी रेट में गिरावट आई है। पॉजिटिविटी रेट, जो 7-13 मई के दौरान 23% थी, अब 19% से नीचे आ गई है। राजस्थान में गुरुवार को कोविड-19 संबंधी 127 मौतें और 7,680 नए मामले दर्ज किए गए, जिससे मृतकों की कुल संख्या 7,346 और संक्रमित मरीजों की कुल संख्या 8,97,193 हो गई। संक्रमण के नए मामलों में, सबसे ज्यादा 1,517 मामले जयपुर में आए, जबकि जोधपुर में 601 और कोटा में 427 लोगों का टेस्ट पॉजिटिव पाया गया। अब तक प्रदेश में कुल 7,45,873 लोग संक्रमण से स्वस्थ चुके हैं। अभी राज्य में सक्रिय मामलों की संख्या 1,43,974 है।
मध्य प्रदेश: मध्य प्रदेश में राज्य सरकार दूसरी लहर के दौरान कोविड-19 के कारण जान गंवाने वाले परिवारों को 1 लाख रुपये का मुआवजा देगी। इस बीच, कोविड पॉजिटिविटी रेट घटकर 6.3 प्रतिशत हो गई है। संक्रमण के मामले में राज्य का देश में 16वां स्थान है। राज्य में सक्रिय मामलों की संख्या 72,725 है। रोजाना 70 हजार से ज्यादा टेस्ट किए जा रहे हैं।
छत्तीसगढ़ : छत्तीसगढ़ में अब दूसरे राज्यों से आने वाले हवाई यात्रियों के लिए बोर्डिंग के समय आरटी-पीसीआर टेस्ट की निगेटिव रिपोर्ट दिखाना अनिवार्य नहीं होगा। राज्य के सभी जिला अस्पतालों में पोस्ट-कोविड ओपीडी सेवाएं शुरू की जाएंगी। छत्तीसगढ़ के राज्य स्वास्थ्य विभाग ने सभी जिलाधिकारियों को इन ओपीडी में दवाओं, नेत्र और फिजियोथेरेपिस्ट के विशेषज्ञों की उपलब्धता सुनिश्चित करने के लिए कहा है। जिला अस्पतालों को भी सप्ताह में तीन दिन डिप्रेशन, बेचैनी, नींद न आने जैसी मानसिक स्वास्थ्य समस्याओं के बारे में परामर्श और इलाज देने के लिए ओपीडी सेवाएं देने का निर्देश दिया गया है।
गोवा: गोवा सरकार ने आज पूरे राज्य में प्रभावी कर्फ्यू को 31 मई तक के लिए बढ़ा दिया। राज्य सरकार ने राज्य में कोविड के बढ़ते मामलों और मौतों को देखते हुए 10 मई से 23 मई तक पूरे प्रदेश में 15 दिन के लिए कर्फ्यू लगाया था। कर्फ्यू के दौरान सभी आवश्यक वस्तुओं की दुकानें सुबह 7 बजे से दोपहर 1 बजे तक खुली रहेंगी। गोवा सरकार ने आज राज्य में कोविड की संभावित तीसरी लहर की तैयारियों के लिए एक टास्क फोर्स गठित की। मुख्यमंत्री की अध्यक्षता में गठित इस टास्क फोर्स में डॉक्टरों सहित कुल 15 सदस्य होंगे।
असम: गुरुवार को कुल 6,573 लोगों को कोविड-19 जांच में पॉजिटिव पाया गया, जबकि मृतकों की संख्या 74 रही। कुल 6,573 पॉजिटिव मामलों में से 1084 मामले कामरूप मेट्रो में दर्ज किए गए। लोगों से कोविड-19 प्रोटोकॉल और सरकार की ओर से लगाई गई पाबंदियों का सख्ती से पालन करने का अनुरोध करते हुए, गुरुवार को मुख्यमंत्री हिमंत बिस्वा सरमा ने कहा कि अगले 15-20 दिनों में हालात नियंत्रण में आ जाएंगे।
मणिपुर: मणिपुर ने गुरुवार को कोविड-19 के 644 नए पॉजिटिव मामले दर्ज किए। वहीं, पिछले 24 घंटों में मणिपुर में कोविड संक्रमण से 11 अन्य लोगों की जान चली गई। राज्य में टीका लगाने वालों की कुल संख्या 3,31,631 पहुंच गई है। मुख्यमंत्री ने कोविड-19 शिकायत प्रकोष्ठ को खोला है; कोविड की वजह से अनाथ हुए बच्चों की देखभाल के लिए योजना शुरू की गई है। राज्य सरकार ने मेडिकल ऑक्सीजन सिलिंडर और ऑक्सीजन कंसंट्रेटर दान देने के इच्छुक व्यक्तियों और संगठनों से सरकार या संबंधित स्वास्थ्य संस्थान के माध्यम से दान करने के लिए कहा है।
मेघालय: 13 अप्रैल, 2020 को मेघालय में कोविड-19 महामारी पहुंचने के बाद से पहली बार राज्य में किसी एक दिन में कोविड के 1,000 से ज्यादा मामले दर्ज किए गए। कोविड-19 से 10 अन्य लोगों ने दम तोड़ दिया, जिससे कोविड से मरने वालों की कुल संख्या 389 पहुंच गई। 465 लोगों के स्वस्थ होने के साथ राज्य में स्वस्थ हुए मरीजों की कुल संख्या 20,061 हो गई। स्वास्थ्य विभाग ने राज्य में मामले बढ़ने के पीछे जांच की संख्या में बढ़ोतरी को वजह बताया है।
सिक्किम: 1860 कोविशील्ड टीके लगाए गए; 44 टीकाकरण केंद्रों में से 30 पर एक भी व्यक्ति टीकाकरण के लिए नहीं पहुंचा। सिक्किम में कोविड संक्रमण के 249 नए मामले और तीन अन्य लोगों की मौत दर्ज की गई।
त्रिपुरा: राज्य में रिकॉर्ड संख्या में नमूनों की जांच की गई, जिनमें 720 लोगों को पॉजिटिव पाया गया। राज्य में कोविड संक्रमण से दो लोगों की मौत हुई, वहीं 379 लोग स्वस्थ हो गए। मामूली गिरावट के साथ पॉजिटिविटी रेट 6.73% हो गई। लेकिन पिछले 24 घंटों में 405 नए मामलों के साथ वेस्ट त्रिपुरा बाकी अन्य जिलों के मुकाबले सूची में सबसे ऊपर है। कुल जांचे गए नमूनों की संख्या 10,699 है।
नगालैंड: नगालैंड में गुरुवार को कोविड-19 के 326 नए मामले सामने आए और 11 लोगों की मौत हुई। राज्य में सक्रिय मामले 4,519 हैं और कुल संख्या 19,284 हो गई है। पीएम केयर्स फंड के तहत बनाए जा रहे दीमापुर ऑक्सीजन जेनरेशन प्लांट को अभी तक प्रमाणन नहीं मिला है। यूएनडीपी के सहयोग से तुएनसांग और फेक में स्थापित होने वाले ऑक्सीजन प्लांट के लिए उपकरण गुरुवार को पहुंच गए।
केरल: राज्य सरकार ने लॉकडाउन में छूट को विस्तार दिया है। हालांकि, ये छूट तिहरे लॉकडाउन वाले इलाकों में लागू नहीं है। इसके मुताबिक, होम डिलीवरी और ऑनलाइन बिक्री के लिए कर्मचारियों की सीमित संख्या के साथ कपड़ा और आभूषण शोरूम खुल सकते हैं। वैवाहिक समूह एक घंटे के लिए शोरूम में जा सकते हैं। कर सलाहकार, जीएसटी पेशेवर हफ्ते में 2 दिन काम कर सकते हैं। राज्य आपदा राहत कोष का उपयोग करके मछुआरों के परिवारों को मुफ्त भोजन किट दी जा सकती है। इस बीच, राज्य ने कल कोविड-19 के कुल 30,491 मामले मिलने पुष्टि की है। अभी तक, राज्य में 3,17,850 सक्रिय मामले हैं। 128 अतिरिक्त मौतों के साथ राज्य में कोविड से मरने वालों की कुल संख्या बढ़कर 685 हो गई है। टीपीआर 23.18% बना हुआ है। अब तक कुल 86,09,008 लोगों ने टीकाकरण कराया है। इसमें 65,88,870 लोगों को पहली खुराक और 20,20,138 को दूसरी खुराक दी गई।
तमिलनाडु: म्यूकोर माइकोसिस या ब्लैक फंगस के बढ़ते मामलों पर राज्य सरकार की चेतावनी के साथ, अधिकारियों ने होसुर में एक निजी दवा कंपनी से एम्फोटेरिसिन की 5,000 शीशियों की आपूर्ति के लिए ऑर्डर दिया है। गुरुवार को राज्य को 64.95 मीट्रिक टन मेडिकल ऑक्सीजन के साथ बारहवीं ऑक्सीजन एक्सप्रेस मिल गई; इसके साथ कुल 12 ऑक्सीजन एक्सप्रेस के माध्यम से राज्य को अब तक कुल 649.4 मीट्रिक टन लिक्विड मेडिकल ऑक्सीजन  मिल चुकी है। गुरुवार को मद्रास हाई कोर्ट ने, यह बताते हुए कि केंद्र सरकार के हलफनामे में तमिलनाडु को अभी या निकट भविष्य में दवाओं, टीकाकरण और ऑक्सीजन की आपूर्ति के बारे में कुछ भी नहीं बताया गया है, केंद्र सरकार से राज्य में कोविड-19 की दूसरी तेज लहर के चलते पैदा हुए आपातकाल से निपटने के लिए एक ‘केंद्रीकृत कार्य योजना’ पेश करने को कहा है। तमिलनाडु सरकार ने गुरुवार को राज्य में निजी प्रयोगशालाओं में कोविड जांच के दाम को 1,200 रुपये से घटाकर 900 रुपये कर दिया। गुरुवार को तमिलनाडु में कोविड-19 के 35,579 नए मामले और 397 मौतें दर्ज की गईं, जो अब तक की सर्वाधिक संख्या है।
कर्नाटक: 20-05-2021 के लिए जारी राज्य सरकार के बुलेटिन के मुताबिक, दर्ज हुए नए मामले: 28,869; कुल सक्रिय मामले: 5,34,954; कोविड से मौत के नए मामले: 548; कोविड संबंधी कुल मौतें: 23,854। कल 63,140 लोगों के टीकाकरण के साथ राज्य में अब तक 1,15,08,005 लोगों को टीके लग चुके हैं। 18 से 44 वर्ष आयु वर्ग के टीकाकरण की अटकलों पर विराम लगाते हुए, गुरुवार को राज्य सरकार ने घोषणा की कि वह पूरे कर्नाटक में शनिवार  से इस वर्ग के लिए टीकाकरण की शुरुआत करेगी। कर्नाटक में पिछले साल कोविड का पहला मामला आने के बाद से कोविड-19 संबंधित एक तिहाई मौतें मई के पहले 20 दिनों में दर्ज की गईं।
आंध्र प्रदेश: राज्य ने 1,01,281 नमूनों की जांच के बाद कोविड-19 के 22,610 नए मामले और 114 मौतें दर्ज कीं, जबकि पिछले 24 घंटों में 23,098 लोगों को अस्पतालों से छुट्टी दे दी गई। कुल मामले: 15,21,142; सक्रिय मामले: 2,09,134; अस्पताल से छुट्टी पाने वालों की कुल संख्या: 13,02,208; कुल मौतें: 9800। कल तक राज्य में कोविड टीके की कुल 78,57,020 खुराक दी जा चुकी हैं, जिनमें 55,39,622 पहली और 23,17,398 दूसरी खुराक शामिल हैं। ब्लैक फंगस के मरीजों का इलाज करने के लिए सरकार ने राज्य में 17 अस्पतालों को चिन्हित किया है। राज्य सरकार ने कल विधानसभा में वित्त वर्ष 2021-22 के लिए पेश नए बजट बजट में कोविड-19 महामारी से लड़ने के लिए 1000 करोड़ रुपये विशेष रूप से आवंटित किए हैं। स्वास्थ्य क्षेत्र के लिए कुल 13,840.44 करोड़ रुपये का बजट निर्धारित किया गया है। इस बीच, ब्लैक फंगस के संदिग्ध मामलों में बढ़ोतरी को देखते हुए, सरकार ने म्यूकोर माइकोसिस को महामारी रोग अधिनियम, 1897 के तहत अधिसूचित किया है।
तेलंगाना: केंद्र सरकार के निर्देशों के अनुसार, राज्य सरकार ने म्यूकोर माइकोसिस/ब्लैक फंगस को महामारी रोग अधिनियम, 1897 के तहत अधिसूचित रोग घोषित कर दिया है। राज्य के सार्वजनिक स्वास्थ्य निदेशक ने प्रदेश के सभी सरकारी और निजी अस्पतालों को एक निर्धारित प्रारूप में ब्लैक फंगस से सभी मामलों का ब्यौरा सरकार को देने का निर्देश दिया है। कल ओडिशा से छह टैंकरों में 119.40 मीट्रिक टन लिक्विड मेडिकल ऑक्सीजन लेकर नौवीं ऑक्सीजन एक्सप्रेस हैदराबाद से पहुंच गई। कल राज्य में कोविड के 3,660 नए संक्रमण और 23 मौतें दर्ज की गईं। इससे राज्य में कोविड संबंधी कुल मौतों की संख्या 3,060 और पॉजिटिव मामलों की कुल संख्या 5,44,263 पहुंच गई। राज्य में सक्रिय मामलों की संख्या अब 45,757 हो गई है। कल भी टीकों की कमी के कारण राज्य में कोविड टीकाकरण अभियान नहीं चल सका।
पंजाब: जांच में पॉजिटिव पाए गए मरीजों की कुल संख्या 5,23,423 है। सक्रिय मामलों की संख्या 67,041 है। दर्ज हुई कुल मौतों की संख्या 12,716 है। पहली खुराक  के साथ कुल कोविड-19 टीकाकरण 8,40,628 है। दूसरी खुराक  के साथ कुल कोविड-19 टीकाकरण 2,42,068 है। 45 वर्ष से ऊपर पहली खुराक के साथ कुल टीकाकरण 26,44,958 और दूसरी खुराक के साथ कुल टीकाकरण 4,39,746 है।
हरियाणा: अब तक पॉजिटिव पाए गए नमूनों की कुल संख्या 7,22,964 है। कुल कोविड-19 के कुल सक्रिय रोगियों की संख्या 62,352 है। मौतों की संख्या 7,205 है। अब तक टीकाकरण कराने वालों की कुल संख्या 51,29,363 है।
चंडीगढ़: लैब से सत्यापित कोविड-19 के कुल मामले 57,331 हैं। कुल सक्रिय मामलों की संख्या 6,073 है। कोविड-19 संबंधी मौतों की कुल संख्या 666 है।
हिमाचल प्रदेश: अब तक कोरोना पॉजिटिव मरीजों की कुल संख्या 1,72,722 है। सक्रिय मामलों की कुल संख्या 33,448 है। राज्य में अब तक कुल 2,581 लोगों की मौत हुई है।
PIB FACT CHCEK